# Joseph Larmor

Joseph Larmor (Belfast, 11 de juliol de 1857 - Holywood, 19 de maig de 1942) va ser un físic i matemàtic britànic irlandès, catedràtic lucasià de la Universitat de Cambridge.

## Vida i Obra

Larmor va fer els estudis secundaris a la Royal Belfast Academical Institution i es va graduar al Queen's College de Belfast. A continuació va estudiar al St. John's College de la universitat de Cambridge on es va graduar el 1880 essent senior wrangler i Premi Smith, és a dir l'alumne més destacat en matemàtiques.
De 1880 a 1885 va estar donant classes de física al Queen's College de Galway (actualment: Universitat Nacional d'Irlanda, Galway). El 1885 va tornar al St. John's College, del qual havia estat nomenat fellow en graduar-se. El 1903, en morir George Gabriel Stokes, va ser nomenat el seu successor en la càtedra Lucasiana, que va ocupar fins al 1932 en que es va retirar. També va ser membre del parlament britànic de 1911 a 1922, en el qual es va mostrar com un fervent unionista. En retirar-se, se'n va tornar a viure a Irlanda, a Holywood (Comtat de Down), prop de Belfast.
Les recerques per les que Larmor és recordat van tenir lloc a la dècada 1892-1901 i van ser complementaris a les de Lorentz. La que és considerada la seva obra més important, Aether and Matter, va ser publicada el 1900. La seva obra científica se centra en l'electromagnetisme, la òptica, la geodinàmica i la mecànica analítica. En els darrers anys de la seva carrera es va oposar a la teoria de la relativitat d'Einstein, basant-se en consideracions físiques i filosòfiques i no pas en la seva dificultat matemàtica, com havien fet molts altres científics opositors.

## Referències

* ↑ Flood, 2003, p. 152-153.
* ↑ Durham, 2007, p. 680.
* ↑ Tubridy i McKinstry, 2000, p. 852.
* ↑ Flood, 2003, p. 151.
* ↑ Flood, 2003, p. 154.
* ↑ Warwick, 1993, p. 49 i ss..
* ↑ Sánchez-Ron, 1999, p. 406.
* ↑ Tubridy i McKinstry, 2000, p. 855.
* ↑ Sánchez-Ron, 1999, p. 408.

## Bibliografia

* Appleton, Edward «Sir Joseph Larmor and the Ionosphere: Sir Joseph Larmor Memorial Lecture» (en anglès). Proceedings of the Royal Irish Academy, Vol. 61, 1960-61, pàg. 55-66. ISSN: 0035-8975.
* Durham, Jan T. «Larmor, Joseph». A: Thomas Hockey (ed.). Biographical Encyclopedia of Astronomers (en (anglès)). Springer, 2007, p. 680. ISBN 978-0-387-31022-0.
* Flood, Raymond. «Joseph Larmor (1857-1942)». A: Mark McCartney, Andrew Whitaker (eds.). Physicists of Ireland: Passion and Precision (en (anglès)). Taylor and Francis, 2003, p. 151-160. ISBN 978-1-4200-3317-5.
* Sánchez-Ron, José M. «Larmor versus General Relativity». A: Hubert Goenner, Jürgen Renn, Jim Ritter, Tilman Sauer (eds.). The Expanding Worlds of General Relativity (en (anglès)). Birkhäuser, 1999, p. 405-430. ISBN 0-8176-4060-6.
* Tubridy, N.; McKinstry, C.S. «Neuroradiological history: Sir Joseph Larmor and the basis of MRI physics» (en anglès). Neuroradiology, Vol. 42, Num. 11, 2000, pàg. 852-855. DOI: 10.1007/s002340000400. ISSN: 0028-3940.
* Warwick, Andrew «Frequency, theorem and formula: remembering Joseph Larmor in electromagnetic theory» (en anglès). Notes & Records of the Royal Society, Vol. 47, Num. 1, 1993, pàg. 49-60. DOI: 10.1098/rsnr.1993.0005. ISSN: 0035-9149.

## Enllaços externs

* O'Connor, John J.; Robertson, Edmund F. «Joseph Larmor» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Woodruff, A.E. «Larmor, Joseph». Complete Dictionary of Scientific Biography, 2008. [Consulta: 29 juny 2018]. (anglès)
* «Sir Joseph Larmor». Encycopædia Britannica, 1998. [Consulta: 29 juny 2018]. (anglès)